Boarische Grammatik (Konjunktiona)

20px Der Artikl dou ghejert zo da Artiklsåmmlung iwer d Grammatik vo da Boarischn Sprouch.A Iwersicht iwer ålle Artikl zon Thema findts in Boarische Grammatik.

Konjunktiona (vo latainisch: coniunctio, des hoisst Vabindung) vabindn Sozsticker und Setz mitanånd.

De eftaste Konjunktion in Boarischn is das, des wird je noun Dialekt mit aran hölln oder dunkln, mit aran långa oder kurzn a gsprocha. Es das vadaitlicht, das a Soz unter an åndern untergordnat is, dou kå's alloans stej oder zåmmat mit åndere Konjunktiona. Bål a Pronomen hintern das stejt, vabind'sa'se gern mit dean. A por Baispül:

I denk, das des stimmt.
Er moant, das'a des kå.
I mecht wissn, wej lång das'sd nu brauchst.
I wois niat, warum das des su lång dauert.
Trotzdean das'e's moch, hairon tou'e's niat.

Mit de unbetontn Personalpronomen kinna'se newan das aa åndere Konjunktion vabindn. De betontn Pronomen vabindn'se niat mit de Konjunktiona:

 alloans, betont vabundn, unbetont Baispül, unbetont Baispül, betonti-edas'e red, wal'e gej, bål'e schauEr wüll, das i redt.du-stdas'st redst, wal'st gejst, bål'st schaustEr wüll, das'st Du redst. (es st kå niat weggafålln)er-adas'a redt, wal'a gejt, bål'a schautEr wüll, das er redt.si-sdas's redt, wal's gejt, bål's schautEr wüll, das si redt.es-sdas's redt, wal's gejt, bål's schautEr wüll, das es redt.mir-madas'ma ren, wal'ma genga, bål'ma schauaEr wüll, das mir ren. Er wüll, das'ma mir ren.ees-s, -tsdas's/das'ts redts, wal's/wal'ts gejts, bål's/bål'ts schautsEr wüll, das's ees redts.  (es s/ts kå niat weggafålln)si-sdas's ren, wal's genga, bål's gengaEr wüll, das si ren.

Stot ees (a boarischs Kennwort) wird haintzatoch in niat-traditionölle Dialekt aa ihr (asn Standarddaitschn) gnumma. In Nordboarischn hoisst's je nouch da Gechad aa: enk, enks, äts, deets, diits, diats. D Endung hoisst ower iwerol -s (a vakirzts ees) oder -ts (d Verbkonjunktionsendung + -s).

In Boarischn stejt hinter etle Konjunktiona oft das, in Standarddaitschn dageng stenga's alloans oder min Infinitiv. Baispül han:

 Standarddaitsch Boarischobwohltrotzdem das, zamtdem das, NB aa: trotzdean das, zantdean dasbevorvor (das), ee das, NB aa: ej dasseit, seitdemsait das, saitdem das, NB aa: saitdean das; (da)sidadamitdamit (das)nachdemnåchdem das, NB aa: nouchdean daskaumkam das, NB aa: kamats dasstatt (... zu)stot dasohne (... zu)one das

In Boarischn wern etle Konjunktiona mit da(r)- und wo(r)- aftolt. Des han ainggle Adverbien, dej wou åls Konjunktiona braucht wern. Des is glaich wej ba de Adverbien, ner das hinter deane koa das niat stejt. Baispül han:

 Standarddaitsch Boarisch Baispülssetzdafür dassfir des dasFir des das'a su olt is, is'a nu guat banånd.dadurch dassdurch des dasDurch des das'a suvül arwat, vadejnt'a an Haffa Göld.wovonvo wos dasI wois niat, vo wos das'sd redst. (D Frouch war: Vo wos redst Du?)wozuzo wos dasI wois niat, zo wos das'sd des brauchst. (D Frouch war: Zo wos brauchst des?)

A por waitere boarische Konjunktiona mit Unterschid zon Standarddaitschn han:

 Standarddaitsch Boarisch Baispülssetzweil, da, dennwalI ho koan Hunger, wal i schou wos gessn ho., I ho koan Hunger, wal i ho schou wos gessn. (in zwoatn Fol is d Sozstöllung wej ban Standarddaitschn denn)wenn, falls, sobaldwånn, wenn, bålWenn's rengt, blaiw'e dahoam. Bål'e hoamkumm, lech'e'me ins Bett. (bål stejt urspringle fir d Zait, ålso temporal, des kå ower aa wej wånn, wenn konditional braucht wern)dannnå, NB: nouWenn's rengt, nou blaiw'e dahoam. Bål'e hoamkumm, nou lech'e'me ins Bett.als, wiewia, wo, NB: wej, wåuWej's firte gwen han, han's hoamgånga.als, währendNB: waal, dawaal; wej ... (grod)Waal e aweng dåugstånd'n bin, fangts zan renga õ.obwohlu wenn, wo .. doWåu a se do su otõu håut!seitdem(da)sida das/wosDasida wos a dåu is.obob, wosWer wois, wos da Tola meja gült owa niat.als ob(as) wia wånn, NB: (as) wej wennDer quakatzt, wej wenn'a a Frusch war.

Gem tout's nu mejerer Konjunktiona.

 Schau ar af 
Boarischs Sprochnportal
Boarische Grammatik
Boarische Dialekte im Vagleich
Boarische Sproch

 Quölln und Literatur 

 Ludwig Zehetner: Bairisches Deutsch, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
 Ludwig Zehetner: Das bairische Dialektbuch, Verlag C.H.Beck, München, 1985, ISBN 3406305628
 Ludwig Merkle: Bairische Grammatik. Buch & Media, München 2004, ISBN 3865200788.

Kategorie:Bairische Sprache
Kategorie:Grammatik